**2023an Oiartzunen arte sorkuntza sustatzeko dirulaguntzak.**

## Xedea eta helburuak.

Ebazpen honen xedea hauxe da: sorkuntza- eta ekoizpen- prozesuak garatzen ari diren Oiartzungo artistei, jarduera-proiektu horiek bultzatzeko, norgehiagoka prozeduraren bidez, dirulaguntzak banatzeko Oiartzungo Udalaren dirulaguntzen oinarri arautzaileak ezartzea.

Dirulaguntza horiek sorkuntza- eta ekoizpen- prozesuak garatzeko jarduera-proiektuak bultzatzeko helburua dute, betiere arte-adierazpenen berrikuntzara, sortzaileen babesera, parte-hartzera, generoen arteko berdintasunera eta tokiko ingurunearekiko harremanera bideratuta.

2023ko deialdian, jarduera-proiektu horiek kultura- edo sormen-sektoreren batean sartuta egon beharko dute: zinema eta ikus- entzunezkoak, argazkia, dantza, literatura, musika, antzerkia, arte plastikoak.

Dirulaguntza hauen helburua da sortzaileei beraien obra sortu eta gauzatzeko laguntza ekonomikoa ematea.

Dirulaguntza hauetan kontuan izango da Oiartzungo Udalaren dirulaguntzak arautzen dituen Ordenantza, 2022-2024rako dirulaguntzen Plan Estrategikoa, eta 2005eko Berdintasun Legeak 3. tituluan jasotzen duena. Honen arabera, 16, 18.4, 23. eta 24.2 artikuluetako printzipio orokorrak Euskal Autonomia Erkidegoko herri-aginte guztiei aplikatuko zaizkie baita erakunde pribatuei ere, baldin eta Erkidegoko herri aginteetako batekin kontratuak edo lankidetza-hitzarmenak sinatzen badituzte, edo herri-aginte horiek emandako laguntzen edo dirulaguntzen onuradunak badira. Beraz, pertsona edo elkarte onuradunak aplikatzekoa zaion indarreko araudi guztia errespetatu beharko du; eta bereziki Emakumeen eta Gizonen Berdintasunerako 4/2005 Legea.

## Onuradunak eta parte-hartze baldintzak.

Oro har, dirulaguntza hauetarako aukera izan dezakete Oiartzunen aipatutako arte edo kultur eremuren batean diharduen edo hasi nahi duten eta herritarren intereseko ekitaldiak antolatzen dituzten pertsona fisiko edo juridikoen elkarteak, Oiartzungo Udalaren dirulaguntzak emateko Ordenantza Orokorrak ezartzen duen moduan.

Oiartzundik kanpoko pertsona edo erakundeen kasuan, Ordenantza Orokorrak ezartzen dituen irizpideak jarraituko dira.

Diruz laguntzen diren ekintzak irekiak izango dira, herritarren artean inolako bereizketarik egin gabe.

Ezingo dute dirulaguntzarik jaso deialdi honen bidez bere izaera eta helburuak direla eta, udalaren beste arlo edo erakunde autonomo batzuen, beste programa baten edo batzuen bidez bideratu behar direnak. Dena den, dagokion erakunde edo udal arloetara bideratuko da eskaera, eta horren berri emango zaio interesatuari.

Ez zaie dirulaguntza emango ondorengo entitateei:

* Elkarteak sexu-bereizkeriagatik zigor administratiboa edo penala jaso duenean.
* Erakundeak edo entitateak bere helburuetan, onarpen-sisteman, funtzionamenduan, ibilbidean edo jardueretan emakumeen eta gizonen berdintasunaren printzipioaren aurkakoak diren edo argi eta garbi bereizkeriakoak diren kontuak edo alderdiak dituztenei.
* Ezingo dute onuradun izaera eskuratu beren baitan gizon eta emakumeen presentzia eta parte-hartzea berdintasun egoeran gauzatzea galarazten duten elkarteek, salbu eta, sexu bakarreko kideek osatutako elkarteak izanik, helburu nagusia gizon eta emakumeen arteko berdintasuna lortzea edo emakumezkoen nahiz gizonezkoen berariazko interes eta beharrak sustatzea dutelarik.

Erakunde onuradunak udalarekin dituen ahozko zein idatzizko harremanak euskaraz izango dira.

Erakunde onuradunak diruz lagundutako jardueran argitaratzen diren idatzi, iragarki, ohar eta gainerako komunikazioak orokorrean euskaraz ezagutarazi beharko ditu, eta publizitatearekin ere, ahozko zein idatzia izan, berdin jokatuko du.

## Diruz lagunduko ez diren gastuak.

Ez da diru laguntzarik emango honelako gastuetarako:

* Oiartzungo udalerritik kanpo gauzatzen diren ekitaldietarako.
* Eskabidea egiten duen entitateko bazkideentzat bakarrik diren ekitaldietarako.
* Udal sail beraren edo beste udal sail baten berariazko eskumenekoak diren eta horien laguntza edo hitzarmen baten barruan sartzen diren ekitaldiak.
* Dirulaguntza ematen den ekitaldi ekonomikoan ez, baizik eta beste batean gauzatuko diren jarduera edo programa kulturalak prestatu edo aldez aurreko lanak egitea xede duten ekintzak.
* Ikastaroak edo ikaslanak.

##  Diru laguntzaren kontzeptuak eta irizpideak. Zenbatekoa.

Diru laguntzaren zenbatekoa eskatzaileak aurkeztutako dokumentazioaren arabera finkatuko da, aurrekontuan erabilgarri dagoena eta jarraian deskribatzen diren kuantifikazio irizpideak jarraituz.

4.1. Diru laguntzak emateko irizpideak

Diru laguntzak ematean, oro har, irizpide hauek hartuko dira kontuan:

Aurkeztutako proiektuak baloratzeko erabiliko diren irizpideak honako hauek izango dira:

* Aurkeztutako proiektuaren interesgarritasuna, kalitatea eta originaltasuna. 55 puntu.
* Oiartzungo artista/eragilea izatea. Oiartzungo artista/eragiletzat hartuko da Oiartzungo testuinguruan jarduten duena. 10 puntu.
* Proiektuaren garatze prozesuan herriko eragile eta norbanakoen inplikazioa eskatuko duen proiektua izatea. 10 puntu.
* Proiektuaren bideragarritasuna. 25 puntu.

Dirulaguntzaren onuradunak pertsona bat baino gehiago direnean, sexu bakoitzetik bana izatea hobetsiko da, beti ere, egindako proposamen artistikoak onuraduna izateko kalitate nahikoa badu.

Elkarteen kasuan lehentasuna izango dute emakumez osatutako elkarteek edota emakume eta gizonen partaidetza orekatua dutenek, zein emakumeen parte-hartzea sustatzeko jarduerak, ildoak eta dinamikak aurrera daramatzaten elkarteek.

Irizpide hauekin eskaera bakoitza baloratu ondoren, dagokion diru partidan gordetako dirua ekitaldi guztien artean proportzionalki banatuko da.

4.2. Aurrekontua

Dirulaguntza hauek ordaintzeko, guztira, 10000 € euroko izendapena eginda dago, Oiartzungo Udalaren 2023 urteko aurrekontuko 1 0801.481.334.00.08.2023 zenbakidun partidaren kontura.

Oiartzungo Udalak baimendutako gastua handitu edo murriztu ahal izango du dauden eskaera guztiak aztertu ondoren. Horrek ez du beste deialdi bat egitea ekarriko.

4.3. Gehienezko dirulaguntza eta aldaketak

Oinarri hauetan araututako dirulaguntzen zenbatekoak ezin du inola ere gainditu diruz lagundutako jardueraren kostua, ez berak bakarrik, ez beste dirulaguntza, bestelako laguntza, sarrera edo baliabide batzuekin batera.

Dirulaguntza emateko kontuan hartu diren baldintzetan edozein aldaketa gertatuz gero, eta nolanahi ere, oinarri hauetan baimendutako kasuez kanpo diru laguntza hauekin batera laguntzak jasoz gero, gerta daiteke dirulaguntza emateari buruzko ebazpena aldatzea.

## Eskaerak aurkezteko lekua eta dokumentazioa

Eskaerak Udaleko Erregistro Nagusian aurkeztu behar dira Udalak horretarako jarriko dituen eskaera orrietan. Halaber, urriaren 1eko Administrazio Publikoen Prozedura Erkidearen 39/2015 Legearen 16.4 artikuluak aipatzen dituen lekuetan ere aurkeztu ahal izango dira.

Dirulaguntzaren eskaera egiteko, dokumentazio hau aurkeztu beharko dute:

* Eskaera orria.
* Elkarte, erakunde edo interesatu eskatzailearen IFZaren fotokopia, hala badagokio.
* Eskaera egiten duen elkarte, erakundeak edo interesatuak kontu korronte bat ireki duela egiaztatzen duen banketxearen edo aurrezki kutxaren ziurtagiria.
* Proiektuaren, jardueraren edo programaren txostena. (I. eranskina)
* Programaren gastuen eta sarreren aurrekontua (II. Eranskina)
* Zinpeko aitorpena, behar bezala sinatuta (III. eranskina)

Administrazio Publikoen Administrazio Prozedura Erkidearen urriaren 1eko 39/2015 Legearen 28. artikuluan xedatutakoarekin bat etorriz, Oiartzungo Udalak bitarteko elektronikoen bidez egingo ditu deialdi honetarako beharrezkoak diren egiaztapenak eta kontsultak, datu elkarreragingarri hauek lortzeko:

* Identitatea (pertsona fisikoen kasuan).
* Zerga-betebeharrak eta Gizarte Segurantzarekikoak betetzea.

Horiek guztiak, interesdunak eskabidean berariaz aurkakorik adierazi ezean; aurka azalduz gero, honako agiri hauek aurkeztu beharko ditu eskatzaileak:

* Nortasun Agiriaren fotokopia (pertsona fisikoen kasuan)
* Zerga-betebeharrak eta Gizarte Segurantzarekikoak betetzen direla egiaztatzen duten ziurtagiriak.

Administrazio Publikoen Administrazio Prozedura Erkidearen urriaren 1eko 39/2015 Legearen 28.3 artikuluaren arabera, Oiartzungo Udalak ezin baditu agiri horiek elektronikoki bildu, salbuespen gisa, eskatu ahal izango dio interesdunari horiek aurkezteko.

## Akatsak zuzentzea eta dokumentazio osagarria aurkeztea

Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio 38/2003 dirulaguntzak arautzen dituen Lege Orokorrak eta Udal Ordenantza Orokorrak ezarritakoari jarraiki, hamar eguneko epean akats horiek zuzentzeko; eta adieraziko zaio ezen, hori egingo ez balu, eskaeran atzera egin duela ulertuko dela, aipatu legearen 23. artikuluan aurreikusitako moduan.

## Epeak

Eskaerak, dirulaguntza deialdi hau Gipuzkoako Aldizkari Ofizialean argitaratu ondoren, epe honen barruan egin ahal izango dira: 2023ko maiatzaren 31a arte.

Aurkeztutako dokumentazioa osatu gabe badago edo oinarrietako baldintzaren bat betetzen ez badu, hamar egun balioduneko epea emango zaio interesdunari akatsak zuzendu ditzan edo dagokion dokumentazioa gehitu dezan, Oiartzungo Udalaren diru laguntzak emateko Ordenantza orokorrak 20. artikuluan aipatzen duena jarraituz.

## Beste dirulaguntzekin bateragarritasuna

Araudi honetako dirulaguntzak bateragarriak izango dira erakunde publiko edo pribatuek xede bererako eman ditzaketen bestelako dirulaguntzekin. Bateragarritasunari buruz sortu daitezkeen zalantzak argitzeko, Oiartzungo Udalaren dirulaguntzak emateko Ordenantza Orokorrak 14. artikuluan finkatzen dituen irizpideak jarraituko dira.

## Emateko prozedura

Dirulaguntzak emateko prozedurak, Oiartzungo Udalaren dirulaguntzak arautzen dituen Ordenantzak IV. Tituluan (22-23 artikuluak) zehazten diren pausoak jarraituko ditu, bertan azaltzen diren baldintzekin:

* Kultura arloko teknikariak dirulaguntza eskariak ebaluatuko ditu.
* Txostena egin eta Kultura Batzordera eramango du, honek txostena kontuan hartuta, bere iritzia eman eta behin-behineko proposamena luza dezan.
* Udalak behin-behineko proposamena onartuko du, hamar eguneko epea eskainiz interesatuei alegazioak aurkezteko. Prozeduran pertsona interesdunek argudiatutakoak beste egintzarik, alegaziorik edo frogarik agertzen ez denean, entzunaldi-izapide hori bazter utzi ahal izango da. Kasu horretan, ebazpen-proposamena behin betikoa izango da.
* Aurkeztutako alegazioak (baleude) aztertu ondoren, behin betiko ebazpen-proposamena egingo da. Proposamen horrek dirulaguntzaren emakidarako proposatzen dituen eskatzaileen zerrenda eta zenbatekoa adierazi beharko ditu, bere ebaluazioa eta hori egiteko erabilitako balorazio-irizpideak adierazita, eta baita zer eskaera ez dituen aintzat hartu eta zer arrazoitan oinarritu den ere.

Udaleko iragarki taulan eta www.oiartzun.eus web orrian ere behin-behineko proposamenaren eta behin betiko ebazpenaren berri emango da.

Behin betiko ebazpena egiteko eta jakinarazteko gehienezko epea sei hilabetekoa da, dagokion deialdian zehazten den epetik kontatzen hasita. Epe hori ebazpena espreski jakinarazi gabe igarotakoan, pertsona edo erakunde eskatzaileek ezetsitzat jo ahal izango dituzte beren dirulaguntzarako eskaerak.

Dirulaguntza ordaintzea: Behin betiko dirulaguntzaren jakinarazpena eman dela jakinarazi ondoren, ordainketa tramitatuko da. Eta kontuan izango dira, halaber, Oiartzungo Udalaren dirulaguntzei buruko Ordenantzaren VII. Tituluan aipatzen diren aspektu guztiak.

Dirulaguntza eman dela jakinarazi bezain laster, diru laguntzaren %80a ordainduko da, eta honetarako ez zaie inongo bermerik eskatuko onuradunei. Gainerako %20a, eskaera egiteko aurkeztu zen aurrekontuari dagokion gastua justifikatu ondoren ordainduko da. Justifikazioa egiterakoan kontuan hartuko da diru laguntza emateko orduan oinarritzat hartu zen gastuaren aurrekontua, eta benetako gastua. Proportzionaltasunaren araua aplikatuko da, beti ere emandako diru laguntzaren mugaraino. Eta kontuan izango dira, halaber, Ordenantza Orokorraren VIII. Tituluan aipatzen diren aspektu guztiak.

## Onuradunen betebeharrak

Deialdi honetako dirulaguntzak jaso dituztenek, Oiartzungo Udalaren dirulaguntzak arautzen dituen Ordenantzaren 6. artikuluak ezartzen dituen betebeharrak bete beharko dituzte.

Erakunde edo elkarte onuradunak diruz lagundutako jardueran honako parekidetasun arloko eskakizunak bete beharko ditu:

* Diruz lagundutako jarduerari buruzko informazio, publizitate eta propaganda guztietan, lengoaia eta irudi mota guztien erabilera ez sexista egingo dute, sortzen diren dokumentu eta euskarrietan.
* Eskaera, izen-emate orri, memoria guztietan antolatzaile eta erabiltze edo onuradunen datuak sexuagatik desagregatuta jaso beharko dira.
* Genero ikuspegia eta parekidetasun irizpideak txertatzea proiektuetan.
* Elkarte eta erakunde guztiek, beren zuzendaritza-organoetako eta organo kolegiatuetako kide izateko pertsonak izendatzerakoan, izendatutakoen artean trebakuntza, gaitasun eta prestakuntza egokia duten emakumeen eta gizonen ordezkaritza orekatua izan dadila sustatu behar dute. Xede horretarako, beharrezkoak diren arauzko neurriak edo bestelakoak hartuko dituzte.

Organo emaileari, hala badagokio, edozein Administrazio edo erakunde publiko zein pribatutatik, nazional zein nazioartekotatik diruz lagundutako jarduera finantzatzen duten beste diru laguntzak, laguntzak, diru sarrerak edo baliabideak lortu izana jakinarazi.

Diru laguntzaren emakidarako kontuan izan den edozein gertaera objektibo zein subjektiboren aldaketa jakinarazi.

Diruz lagundutako jardueraren hedapen ekintzetan, jasota geratu beharko du Oiartzungo Udalaren diru laguntza bidezko lankidetzak.

Jardueran aritzean, pertsonaren funtsezko eskubideekiko behar den errespetua erakutsiko da eta indarrean diren legeak errespetatuko dira.

## Dirulaguntza justifikatzea

Dirulaguntza justifikatzeko, entitate edo pertsona onuradunak jarraian zehazten den dokumentazioa aurkeztu beharko du:

1. Eskaera orria.
2. Eginiko eta diruz lagundutako jardueraren azalpen memoria. (4. eranskina)
3. Gastu eta diru sarreren balantzea. (5. eranskina)
4. Aurkeztutako justifikanteen zerrenda. (6. eranskina)
5. Eginiko gastuaren ordainagiriak. (6. eranskina) Ordainagiri hauek, ezinbestez, diru laguntza eman zeneko helburu eta ekintzei dagozkien gastuei buruzkoak beharko dira izan. Ez dira onartuko beste helburu batzuetarako egindako gastuen egiaztagiriak. Justifikazioa egiterako orduan kontuan hartuko da diru laguntza ematerako orduan oinarritzat hartu zen gastuaren aurrekontua, eta benetako gastua. Proportzionaltasunaren araua aplikatuko da, beti ere emandako diru laguntzaren mugaraino. Egiaztagiriek Oiartzungo Udalaren diru laguntzen Ordenantza Orokorrak ezarritako ezaugarriak bete beharko dituzte.
6. Jasotako beste diru laguntzen zerrenda
7. Ekintzari buruzko lau argazki formatu digitalean. (Argazki hauek udalak herri intereserako helburuetarako erabili ahal izango ditu).
8. Programa, publikazio eta kartel iragarleen bi ale. Halaber, jardueraren inguruan sorturiko edozein eratako dokumentazio grafiko zein idatzizko Oiartzungo Udala agertu beharko da jardueraren babesle moduan egingo den publizitate guztian.

Dirulaguntzaren bigarren ordainketa, diruz lagundutako programa edo jarduera justifikatzeko dokumentazioa aurkeztearen baldintzapean geratuko da. Justifikazio hau aurkezteko epe muga hau izango da: 2023ko azaroaren 30a.

## Diru laguntza itzultzea

Deialdi honetako 11. artikuluak ezartzen duena betez, diru-laguntza eman deneko jardueraren gastuaren aurrekontuari dagokion gastua justifikatzen ez bada, diru-laguntza osoa edo zati bat eta dagokion berandutze-interesa itzuli beharko da, Oiartzungo Udalaren diru-laguntzak arautzen dituen Ordenantzaren IX. Tituluak arautzen duen prozedura jarraituz.

## Araudi osagarria

Deialdi honek ezartzen ez duenari dagokionez, aintzat hartuko da Oiartzungo Udalaren laguntzak arautzen dituen Ordenantzak ezartzen duena eta Herri Administrazioetako diru laguntzak arautzen dituen 38/2003 Legearen xedapenak.

**I. ERANSKINA: Proiektuaren, jardueraren edo programaren txostena**

Eskatzaileak nahi izanez gero, eranskin honen ordez gutxienez ondorengo alderdiak deskribatzen dituen txosten propioa ekarri ahal izango du.

**1. PARTE HARTZAILEAK**

|  |
| --- |
| **Antolakuntzan (ekintza aurretik)**Emakumeak Gizonak Guztira |
| **Ikusleak/erabiltzaileak**Emakumeak Gizonak Guztira  |
| **Parte hartzaileak ekintzan (egunean bertan, antzezleak, musikariak,…)**Emakumeak Gizonak Guztira |

**2. DESKRIBAPENA**

|  |
| --- |
|  |

**3. HELBURUAK**

**4. EKINTZAK GAUZATZEKO EGUNAK ETA TOKIAK**

|  |  |  |
| --- | --- | --- |
| **Jarduera** | **Eguna** | **Tokia** |
|  |  |  |
|  |  |  |
|  |  |  |
|  |  |  |
|  |  |  |

**5. PROIEKTUAREN HARTZAILEAK. NORI ZUZENDUA DAGO EKINTZA?**

|  |
| --- |
|  |

**6. GIZA BALIABIDEAK**

|  |
| --- |
| *Zenbat pertsona beharko dira antolakuntzan? Zein betebehar izango dituzte?**Erantsi giza baliabideen kopuruak eta ardurak sexuagatik desagretuta.* |
| Zeregina, ardura | Emakumeak | Gizonak | Guztira |
|  |  |  |  |
|  |  |  |  |
|  |  |  |  |
|  |  |  |  |

**7****. BALIABIDE MATERIALAK ETA AZPIEGITURAK\***

\* Baliabideak hemen zehazteak ez du esan nahi horiek udalak jarri behar baditu eskaera egin behar ez denik.

|  |
| --- |
|  |

**8. PAREKIDETASUNA SUSTATZEKO NEURRIAK**

|  |
| --- |
| *Emakumezkoek eta gizonezkoek parte hartzeko landutako neurriak:* |
| *Proiektuan genero ikuspegia txertatzeko neurriak:* |
| *Ekintzan ikuspegi estereotipatuak desagerrarazteko eta genero-rolak apurtzeko neurriak:* |
| *Bereizkeria anizkoitza dutenen parte hartzea errazteko neurriak:* |
| *Bizitza familiarra, pertsonala eta lanekoa, eta kultur ekitaldietan parte hartzea bateragarri egiteko neurriak:* |

**9. BAZTERKERIA ARRISKUAN DAUDEN KOLEKTIBOAK ERAKARTZEKO AHALEGINA**

|  |
| --- |
| *Kontuan hartutako kolektiboa eta eginiko ahalegin (neurri zehatzak) deskribatu, hala bada kasua:* |

**II. ERANSKINA: Programaren gastuen eta sarreren aurrekontua**

|  |  |
| --- | --- |
| **Gastuak (azalpena)** | **Zenbatekoa** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **GUZTIRA (A)** |  |

|  |  |
| --- | --- |
| **Sarrerak (azalpena)** | **Zenbatekoa** |
|  |  |
|  |  |
|  |  |
|  |  |
|  |  |
| **GUZTIRA (B)** |  |

|  |  |
| --- | --- |
| **Emaitza** | **Zenbatekoa** |
| Emaitza, guztira (A-B) |  |

|  |  |
| --- | --- |
| **Udalari eskatzen zaion dirulaguntza:** (gastu osoa ezin du gainditu) | **Zenbatekoa** |
|  |  |

|  |  |
| --- | --- |
| **Elkarteak bere diru-iturrietatik jarritakoa edo lortutakoa** | **Zenbatekoa** |
|  |  |

**III. ERANSKINA: Zinpeko aitorpena**

Eskatzaileak hau aitortzen du:

 Ez dagoela sartuta diru-laguntza publikoak itzularazteko edo zigortzeko inongo prozeduratan.

 Elkarteak, kideak aukeratzerakoan edo jardunean ez duela inor deusengatik baztertzen.

 Emakumeen eta Gizonen Berdintasunerako otsailaren 18ko 4/2005 Legearen 3.1 eta 21.bis. artikuluetan ezarritakoaren arabera, elkarteak:

* Ez duela sexuan oinarrituta edo 3.1 artikuluan adierazitako diskriminazio anizkoitzeko inguruabarretan oinarrituta diskriminatzen duten jarduerarik burutuko.
* Ez duela ez eta sexuan oinarrituta diskriminazioa egiteagatik edo emakumeen eta gizonen berdintasunaren arloko araudia ez betetzeagatik administrazio- edo zigor-zehapenen bat jaso.
* Ez duela urratzen emakumeen eta gizonen arteko aukera-berdintasunaren printzipioa honakoei dagokionez: helburuak, kideak onartzeko edo sartzeko sistema, funtzionamendua, ibilbidea, jarduna, antolamendua eta/edo estatutuetan.
* Ez duela Emakumeen eta Gizonen Berdintasunerako otsailaren 18ko 4/2005 Legearen ondoriozko debekurik.
* Emakumeen eta Gizonen Berdintasunerako otsailaren18ko 4/2005 Legean edo Emakumeen eta Gizonen Berdintasun Eraginkorrerako martxoaren 22ko 3/2007 Lege Organikoan ezarritako betekizunak betetzen direla.
* Onarpen-prozesuan edo funtzionamenduan ez duela sexuagatiko bereizkeria egiten.

 Laguntza eskabide honez gain ez duela helburu bererako beste laguntzarik eskatu edo jaso, beste inongo erakunde publiko nahiz pribatuk emana.

EDO

 Laguntza eskabide honez gain helburu bererako beste laguntzak jaso edo eskatu dituela, beheko erakunde hauei:

|  |  |  |
| --- | --- | --- |
| Erakundea | Zenbatekoa | Egoera(Ebatzi gabe, ebatzita baina kobratu gabe edo kobratua) |
|  |  |  |
|  |  |  |
|  |  |  |
|  |  |  |

  Helburu bererako edozein erakunde publiko nahiz pribaturi diru-laguntza eskabiderik eginez gero, Oiartzungo Udalari jakinarazteko konpromisoa hartzen duela bere gain.

 Aitorpen honetan nahiz eskaeran eta eskaerari erantsita dauden dokumentuetan azaltzen diren datuak egiazkoak dira, eta ezagutzen eta onartzen ditu diru-laguntzen araudian ezarritako baldintzak.

 Badakiela, ez–betetzeek edo emandako informazioaren eta dokumentazioaren zuzentasun ezak erantzukizun penal, administratibo edo zibilak ekar ditzaketela.

 Ezagutzen eta onartzen ditu abenduaren 5eko 3/2018 Lege Organikoak, datu pertsonalak babesteko eta eskubide digitalak bermatzekoak, ezartzen dituen baldintzak

Eta, hala ager dadin, izenpetu egiten du.

(Data eta sinadura)

**IV. ERANSKINA: Jardueraren memoria (justifikazioa)**

**1. PARTE-HARTZAILEAK**

**Zenbat pertsonek parte hartu dute ekitaldian?**

|  |
| --- |
| **Antolakuntzan (ekintza aurretik)**Emakumeak Gizonak Guztira  |
| **Ekitaldian parte hartzen**Emakumeak Gizonak Guztira  |
| **Ekitaldia ikusten (egunean bertan, antzezleak, musikariak,…)**Emakumeak Gizonak Guztira  |

**2. EKITALDIAREN BALORAZIO OROKORRA**

|  |
| --- |
|  |

**3. JASOTAKO BESTE DIRULAGUNTZAK**

|  |  |  |
| --- | --- | --- |
| Erakundea | Zenbatekoa | Egoera(Ebatzi gabe, ebatzita baina kobratu gabe edo kobratua) |
|  |  |  |
|  |  |  |
|  |  |  |
|  |  |  |

**V. ERANSKINA: Gastu eta dirusarreren balantzea (justifikazioa)**

|  |  |  |
| --- | --- | --- |
| **Gastuak (azalpena)** | **Zenbatekoa** | **Guztira** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **GUZTIRA (A)** |  |

|  |  |  |
| --- | --- | --- |
| **Sarrerak (azalpena)** | **Zenbatekoa** | **Guztira** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **GUZTIRA (B)** |  |

|  |  |
| --- | --- |
| **Emaitza** | **Zenbatekoa** |
| Emaitza, guztira (A-B) |  |

**VI. ERANSKINA: Gastua zuritzea (justifikazioa)**

**Justifikanteen zerrenda:**

|  |  |  |  |  |
| --- | --- | --- | --- | --- |
| Faktura zk. | Data | Hornitzailea IFK eta izena | Azalpena | Zenbatekoa |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
| GUZTIRA |  |

GASTUAREN JUSTIFIKANTEEK bete beharko dituzten baldintzak ondorengoak izango dira:

- Antolatzailearen izena, helbidea eta IFZ

- Hornitzailearen izena, helbidea eta IFZ

- Data

- Faktura zenbakia

- Hornidura edo zerbitzuaren deskribapena

Tiketen kasuan nahikoa izango da hornitzaileren izena eta IFZ.